tartuNLP/wikipedia-smugri-20251201 huggingface dataset:
Kuningliku Astronoomiaseltsi kuldmedal

Kuningliku Astronoomiaseltsi kuldmedal (inglise keeles "Gold Medal of the Royal Astronomical Society") on Kuningliku Astronoomiaseltsi kõrgeim autasu.
Medalil on kujutatud William Herscheli konstrueeritud ja 1789. aastal valminud teleskoop, mis omal ajal oli poole sajandi vältel maailma suurim.
Ajalugu.
Esimest korda anti kuldmedal välja 1824. aastal. Enne 1833. aastat autasustati kuldmedaliga 1 kuni 3 inimest aastas, alates 1833. aastast juurdus tava välja anda üks medal aastas.
1846. aastal, pärast Neptuuni avastamist, tekkis astronoomiaseltsis vaidlus – kellele anda järgmise aasta kuldmedal?. Neptuuni asukoha arvutas välja prantsuse matemaatik Urbain Le Verrier. Le Verrier' antud asukoha järgi avastas planeedi saksa astronoom Johann Galle 1846. aasta septembris. Le Verrier'st sõltumatult arvutas planeedi asukoha välja inglane John Couch Adams, kelle arvutuste järgi leidis selle üles teine inglane James Challis. Adamsi ja Le Verrier' vahel tekkis rahvusvaheline vaidlus õiguse üle panna nimi uuele planeedile. Lõpuks otsustas Kuninglik Astronoomiaselts jätta nii sellel (1847) kui ka järgmisel 1848. aastal kuldmedal välja andmata. Selle asemel anti aastal 1848 välja 12 mälestusmedalit. 1860. aastatel, pärjati neid mõlemaid – Adamsit ja Le Verrier'd – siiski kuldmedaliga.
Alates 1964. aastast antakse kuldmedalit välja igal aastal kaks medalit – üks väljapaistvate saavutuste eest astronoomias, teine geofüüsikas.
Esimene naine, kes pälvis Kuningliku Astronoomiaseltsi kuldmedali, oli Caroline Herschel. Alles 1996. aastal autasustas selts kuldmedaliga järgmist naist – selle sai ameerika astronoom Vera Rubin.
Alvi Hargel

Alvi Hargel (aastani 1947 Alvi Tilk; 14. märts 1911 Juksi, Taagepera vald – 25. september 1995 Tallinn) oli eesti laulja (metsosopran).
Ta õppis aastatel 1935–1938 Tartu Kõrgemas Muusikakoolis laulmist (Angelina Mahhotina klassis) ja hiljem Arno Niitofi juures.
Ta laulis aastatel 1935–1949 ja 1952–1963 Vanemuise kooris, ta on teinud ka sooloosi.
Isiklikku.
Tema abikaasa oli dirigent, pedagoog, oboe- ja flöödimängija Jaan Hargel (1912–1966), nende poeg Jaan Hargel (1948-2010) oli sisearhitekt, nende poeg Jüri Hargel (1952) on flötist ja muusikapedagoog.
Noor-Eesti Kirjastus

Noor-Eesti Kirjastus oli 1904. aastal Noor-Eesti rühmituse eestvõttel Tartus asutatud kirjastus. Kirjastusel oli oma trükikoda Tartus.
Noor-Eesti kirjastas ka ajakirju Vaba Sõna (1914–1916) ja Tänapäev (1935–1940), samuti teadus- ja koolikirjandust. Aastatel 1918–1940 kirjastas see 1400 teost, mille kogutrükiarv oli ligikaudu 2 miljonit.
Soomussisalikud

Soomussisalikud ("Lepidosauria") on roomajate klassi kuuluv ülemselts, vahel ka alamklass. 
Klassifikatsioon.
Ülemseltsi kuuluvad järgmised seltsid:
Metsnik

Metsnik on metsandustöötaja, kes otseselt korraldab metsade majandamist, keskkonnakaitset ja jahindust. 
Eesti NSV ajal (1962) nimetati metsnik ümber "metsatehnikuks"; metsniku nimetus taastati 1979. aastal.
Metsaülem

Metsaülem on mingi metsaala (Eestis harilikult riigimetskonna) majandamist ja korraldamist juhtiv metsandustegelane. Kui mingis piirkonnas on mitu metsaülemat, siis nendest tähtsaimat nimetatakse peametsaülemaks. Metsaülema alluvuses võivad töötada ka abimetsaülemad.
Eesti esimese vabariigi ajal oli metsaülem laiade volitustega riigiametnik, kes metsade majandamisel pidi hoidma riigi vara ja esindama riigi huve. Aastatel 1918–1925 töötasid maakondade metsaülemad, kes kontrollisid ja juhendasid ka erametsade majandamist, valmistasid ette metsade riigistamist ja uute metskondade moodustamist. 1925. aastal maakonna metsaülema ametikoht kaotati. Metskondade kontrollimiseks ja juhendamiseks loodi ringkonna metsarevidendi ja 1931. aastal revidentmetsaülema ametikoht. 
Hiljem on metsaülema tegevusvaldkonnad ja ülesanded muutunud. Aastast 1997 on metsaülema ülesanne oma metskonna metsade majandamine.
Domanico

Domanico on vald ("comune") Itaalias Calabria maakonnas Cosenza provintsis.
730 meetri kõrgusel merepinnast asuva Domanico asustustihedus on keskmiselt inimest ruutkilomeetri kohta.
Domanico piirneb järgmiste omavalitsusüksustega: Carolei, Dipignano, Grimaldi, Lago, Malito, Mendicino, Paterno Calabro.
Figline Vegliaturo

Figline Vegliaturo on vald ("comune") Itaalias Calabria maakonnas Cosenza provintsis.
730 meetri kõrgusel merepinnast asuva Figline Vegliaturo asustustihedus on keskmiselt inimest ruutkilomeetri kohta.
Figline Vegliaturo piirneb järgmiste omavalitsusüksustega: Aprigliano, Cellara, Mangone, Paterno Calabro, Piane Crati.
Francavilla Marittima

Francavilla Marittima on vald ("comune") Itaalias Calabria maakonnas Cosenza provintsis.
273 meetri kõrgusel merepinnast asuva Francavilla Marittima asustustihedus on keskmiselt inimest ruutkilomeetri kohta.
Francavilla Marittima piirneb järgmiste omavalitsusüksustega: Cassano all'Ionio, Cerchiara di Calabria, Civita, Villapiana.
Abrogatsioon

Abrogatsioon (ladina keeles "abrogatio") ehk kaadamine on õigusakti kehtetuks tunnistamine.
Abrutsid

Abrutsid ehk Abruzzo Apenniinid ("Appennino abruzzese") on mägede rühm Kesk-Itaalia idaosas, osa Kesk-Apenniinidest ja Apenniinide mäestikust. See ulatub ühtede autorite järgi Passo di Monterealest või Passo della Torritast kuni Bocca di Forlìni, teiste järgi Tronto jõest Sangro jõeni.
Abrutsides on mitu loode-kagusuunalist mäeahelikku. Need on enamasti metsatud. 
Abrutsid on lubjakivimäed suurte karstialadega. 
Abrutsides on Apenniinide kõrgeimad tipud, sealhulgas Gran Sassos paiknev Corno Grande (2912 m), mis on Apenniinide kõrgeim mäetipp, ja La Majella (2795 m). Need asuvad Abruzzo maakonnas. 
Piirkonnas on Fucino, mis enne täielikku kuivendamist põllumajanduslikel eesmärkidel 1854–1870 oli Itaalias suuruselt kolmas järv.
Abrutsides on 496,8 km² suurune Abruzzo, Lazio ja Molise rahvuspark, kus elavad muu hulgas karud, hundid ja kotkad.
Absalom

Absalom (אַבְשָׁלוֹם, " ’avšālôm"; umbes 1000 eKr) oli Vana Testamendi järgi Taaveti kolmas poeg.
Nimi tähendab 'Isa on pääste' või ' "šālôm" on Isa'. 
Absalon sündis Hebronis. Tema ema oli Gesuri kuninga Talmai tütar Maaka. (2. Saamueli raamat 3:3)
Kui Absalom oli noor mees, vägistas tema poolvend Amnon tema õe Taamari ja jättis ta maha. Taavet ei võtnud muud ette, kui pagendas Amnoni Jeruusalemma õukonnast. 
Vihane Absalom tappis kättemaksuks Amnoni. (2. Saamueli raamat 3:13) 
Absalom põgenes Taaveti eest. Alles viie aasta pärast julges ta jälle isa ette ilmuda. Ta kavatses ise võimu üle võtta, olles jõudnud veendumusele, et Taavet on nõrk kuningas, Iisrael aga vajab tugevat juhtimist. 
Oma nõuandja Ahitofeli abiga leidis Absalom jalaväelaste ja vanemate seas sõpru ja mobiliseeris teisel pool Jordanit väikese väe. Taavet pidi Jeruusalemmast põgenema. 
Nuhkide abil, kelle seas oli ka noor preester Huusai, laskis Taavet Absalomi linnast välja meelitada. Efraimi metsas toimus taplus. Absalom jäi oma isa sõdurite eest põgenedes oma pikki juukseid pidi tamme külge rippuma. Taaveti väejuht Joab "võttis kätte kolm oda ning torkas need Absalomile südamesse, kui ta tamme küljes oli alles elus. 
Ja kümme noort meest, Joabi sõjariistade kandjad, astusid tema
ümber ja lõid Absalomi ning surmasid tema." (2. Saamueli raamat 18:14.) See toimus hoolimata sellest, et Taavet oli enne lahingu algust kutsunud sõdureid üles Absalomi säästa. 
Etiooplane Ahimaats viis kuningale sõnumi (2. Saamueli raamat 18:32–19:3): "Kuningas küsis etiooplaselt: "Kas nooruk Absalomi käsi käib hästi?" Ja etiooplane vastas: "Sündigu mu isanda kuninga vaenlastega ja kõigiga, kes tõusevad sulle kurja tegema, nõnda nagu sündis selle noorukiga!" Kuningas oli vapustatud. Ta läks üles väravakambrisse ja nuttis. Ja minnes ta rääkis nõnda: "Mu poeg Absalom, mu poeg, mu poeg Absalom! Oleksin mina surnud sinu asemel! Absalom, mu poeg, mu poeg!" Ja Joabile teatati: "Vaata, kuningas nutab ja leinab Absalomi." 
Nõnda muutus võit sel päeval leinaks kogu rahvale, sest rahvas kuulis sel päeval öeldavat: "Kuningas on kurb oma poja pärast.""
Absoluutlävi

Absoluutlävi ehk alumine absoluutlävi on ärrituse vähim tugevus, mille puhul tekib aisting.
Kertu

"Kertu" on Ilmar Raagi 2013. aastal valminud film.
"Kertu" (ingliskeelse pealkirjaga "Love Is Blind") rahvusvaheline esilinastus oli 12. oktoobril 2013 Varssavi Rahvusvahelisel Filmifestivalil. Film valiti 2013. aastal ka 55. korda toimuvatele Lübecki Põhjamaade filmipäevadele sel aastal Eesti täispikkadest mängufilmidest Eestit esindama. 
Põhiosas Saaremaal filmitud film räägib väikeses külaühiskonnas kõigi selle elanike silme all lahtirulluvast ebatavalisest armastusloost ning ühtlasi portreteerib ühe perekonna ja kogukonna varjatud suhteid. 
2013. aastal käis seda filmi Eesti kinodes vaatamas 42 543 inimest.
Pujurderahu

Pujurderahu on väike saar (rahu) Hiiumaa vallas Vahtrepa küla alal Väinameres, Hari kurgu lääneosas.
Selle pindala on 98 m² ja rannajoone pikkus 182 meetrit. Rahu on pikliku kujuga ja kivine.
Saarel asub hallhülge püsielupaik.
Munajuha

Munajuha (ladina keeles "tuba uterina"; "tuba faloppii"; ka: "salpinx") on selgroogse emasloomade (sh naise) torukujuline sisesuguelund, mille kaudu kandub munarakk emakasse. 
Munajuha areng, asend, anatoomia, morfoloogia, histoloogia ja patoloogia võivad suuresti erineda nii liigiti kui ka indiviiditi. 
Munajuha puudub lõuatutel kaladel. 
Roomajad.
Roomajate munajuha on enamikul roomajatel paariline elund, mis areneb lootestaadiumis Mülleri juhast.
Munajuha mängib rolli viljastumisel, seemnevedeliku hoidmisel ja transportimisel, munakoore moodustamisel, loodete (loote) elushoidmisel, muna munemisel. Eluspoegivatel roomajatel (vivipaaria) ka platsenta moodustamisel ja poegimisel jms.
Roomajate munajuhadel, millele on omane asümmeetria, eristatakse järgmisi piirkondi: munajuhalehter ja emakas, need on ühenduses kloaagi keskmise osa kusesoolega ja mille kaudu väljutatakse munad ning pojad. Osad autorid aga kasutavad siintoodust erinevaid termineid nagu munajuhakitsus ja munajuhaampull.
Madudel.
Ka emaste madude kuse-suguelundkonda kuulub paariline munajuha. Osadel madudel, nagu mõnedel perekonda "Tantilla" liigitatud madudel, infraseltsi "Scolecophidia" sugukondadel ahassuumadulased ja pimemadulased ning kahel "Anomalepidae" maoperekonnal on vasem munajuha atrofeerunud või puudub. 
Munajuha histoloogia ja morfoloogia ning asend on liigiti varieeruv ja oleneb ka emase mao reproduktiivsest seisundist. 
Munajuha koosneb munajuha lehtrist, suurosast ("magnum") ja emakast. 
Munajuha funktsioonideks on viljastumine, seemnerakkude säilitamine (vt ka mitmikisadus), munade transport, munakoore formatsioon, kaltsiumi, vee ning toitainete transport munadesse, gaasivahetus, ema-loote toitainete varustuse tagamine ja munade väljutamine.
Seemnerakkude säilitamise täpseid mehhanisme emase mao kehas käesoleval ajal ei tunta. Emakalihaste 'keerdumise' hüpoteesi ei peeta osade uurijate poolt usaldusväärseks. Ka ei ole selge seemnerakkude säilitamise piirkond emase mao kehas, tõenäoliselt on seemnerakud näiteks rästiklastel, kuni ovulatsioonini, hoiul munajuhas aga täpse piirkonna osas pole kokkuleppele jõutud, need on kas munajuhalehtris või emakas.
Patoanatoomia.
Vangistuses peetavatel emastel madudel, nagu koerpea-puuboal ("Corallus caninus"), "Corallus enydris enydris"el, tiigerpüütonil ("Python molurus bivittatus"),"Pituophis melanoleucus melanoleucus"el ja 
maisi-roninastikul on avastatud munajuha pahaloomulist kasvajat adenokartsinoomi.
Imetajatel.
Imetajatel on munajuha munasarjast emakani viiv juha (paariline), mille kaudu ovotsüüt (munarakk) emakasse liigub. 
Naistel.
Naise munajuha osad on: 
Kumbki munajuha algab munajuhalehtriga ja suubub munajuha emakasuistiku ("ostium uterinum tubae") kaudu emakaõõnde. 
Histoloogiline ehitus.
Munajuha sein.
Munajuha sein koosneb:
Munaraku viljastumine toimub, aktiveerunud spermatosoidide saabudes, munajuha ülaosas.
Patoloogia.
Inimestel seostatakse munajuhaga mitmeid haiguslikke seisundeid, vahel käsitletakse munajuhahaigusi koos munasarja haiguslike seisunditega.
Levinuimad haiguslikud seisundid on: 
Esineb ka munajuharasedust. 
Munajuha pahaloomulistest kasvajateks esineb adenokartsinoomi.
Aeroc International AS

Aeroc International AS on rahvusvaheline ehitusmaterjaliettevõte (valdusfirma), mis toodab ja müüb poorbetoontooteid. Ettevõte tegutseb Balti ja Skandinaavia riikides.
Ettevõte müüb toodangut kaubamärgi all Aeroc. Aastal 2012 ostis ettevõte ka Soome kaubamärgi JÄMERÄ.
Ettevõttel asub kaks tehast Eestis ja Lätis ning müügiesindused on Leedus ja Soomes. Skandinaavia ja Kaliningradi piirkonnas tegutseb ettevõte volitatud edasimüüjate kaudu.
Eestis asub ettevõte haru Aeroc Jämerä AS, mille käive 2014. aastal oli 9,2 miljonit eurot.
Ajalugu.
Ettevõtte esimene tehas alustas tööd 2001. aastal Kunda lähedal.
Läbipaistev pangakonto

Läbipaistev pangakonto (inglise keeles "transparent account") on pangakonto, millel toimuvad tehingud on täielikult läbipaistvad. Igaüks võib igal ajal interneti kaudu kontrollida kontol toimunud sissetulekuid ja väljaminekuid.
Läbipaistvat pangakontot kasutavad põhiliselt kasumit mittetaotlevad organisatsioonid ja kodanikualgatused, sealhulgas sihtasutused, mittetulundusühingud, poliitilised parteid jne. 
Läbipaistva pangakonto kasutamise eesmärk on suurendada organisatsiooni või kodanikualgatuse usaldusväärsust.
Välislingid.
Läbipaistva pangakonto teenuse näiteid:
Mülleri juha

Mülleri juha ehk paramesonefroni juha (ladina keeles "ductus paramesnonephricus") on selgroogse emaslooma sisesuguelund.Mülleri juha on lootel esinev paariline juha, mis kasvab piki Wolffi juha allapoole ja lõpeb kuse-suguurkega. 
isasloomal (sh mehel) rudimentaarne. 
Inimesel.
Tulevasel naisel arenevad paramesonefroni juhast munajuha, emakas, emakakael, ja tupe ülaosa.
Ajaloolist.
Paramesonefroni juha sai nime Saksa arsti, anatoomi ja ihtüoloogi ning herpetoloogi Johannes Peter Mülleri järgi (14. juuli 1801 – 28. aprill 1858), kes uuris paramesonefroni juha arengut ("Bildungsgeschichte der Genitalien", 1830).
Fortumo

Fortumo OÜ oli Eesti ettevõte, mis tegeles mobiilitehnoloogiate arendusega.
Ettevõte asutati 2007. aastal, selle peakontor asus Tartus ning allüksused Tallinnas, San Franciscos, Delhis, Singapuris ning Jakartas.
Ettevõte võimaldas digiteenuste osutajatel turundada oma teenuseid mobiilioperaatorite kanalite kaudu ning koguda kasutajatelt mobiilimakseid mobiilioperaatorite ja mobiilsete rahakottide kaudu. Fortumo platvormiga oli ühendatud ligikaudu 280 mobiiloperaatorit ja 20 mobiilset rahakotti 80 riigis.
2020. aastal omandas ettevõtte 45 miljoni USA dollari eest Londoni börsil noteeritud Boku. Fortumo jätkas Boku grupis tegutsemist eraldiseisva ettevõttena kuni 2022. aasta veebruarini.
Tooted.
Fortumo makseplatvorm ühendas makseid koguda soovivad digiteenuste osutajad mobiilioperaatoritega ja mobiilsete rahakottidega, mille kasutajad said ostetavate toodete ja teenuste eest tasuda oma mobiiliarve kaudu või mobiilse rahakoti saldoga. Selleks integreeris Fortumo oma platvormi enam kui 280 mobiilioperaatori ja 20 mobiilse rahakoti tehnilise infrastruktuuriga. Digiteenuste osutajatel oli võimalik makseid koguda, lisades oma teenusele veebipõhise makselahenduse, mis toimis nii arvutites, nutitelefonides, tahvelarvutites kui ka nutiteleviisorites.
Makselahenduste kõrval pakkus Fortumo mobiilioperaatoritele ja digitaalsete kaupade ettevõtetele turundusplatvormi, mis võimaldab mobiilioperaatoritel osutada oma kasutajatele odavama hinnaga või tasuta digitaalseid teenuseid.
Fortumo kasutas platvormi arendamiseks peamiselt Java, PostgreSQL ja RabbitMQ tehnoloogiaid.
Kliendid.
Fortumo partnerite hulka kuulusid muuhulgas rakendustepoed (Google Play), voogedastusteenused (Amazon, Spotify), mänguarendajad (Epic Games, Tencent), digitaalsed ajalehed (Schibsted) ja transpordiettevõtted (EasyPark).
Investorid.
2013. aastal teatas ettevõte riskikapitali kaasamisest. Ettevõtte omanikeringiga liitusid 10 miljoni USA dollari suuruse tehingu tulemusena riskikapitaliettevõtted Intel Capital ja Greycroft Partners. 2020. aastal väljusid riskikapitaliettevõtted ja Fortumo varasem osanik Mobi Solutions ettevõtte osanike ringist, kui ettevõtte uueks omanikuks sai Boku. 2022. aasta veebruaris ühines Fortumo meeskond Boku grupiga.
Laino Borgo

Laino Borgo on vald ("comune") Itaalias Calabria maakonnas Cosenza provintsis. Laino Borgo asub Pollino rahvuspargi territooriumil.
271 meetri kõrgusel merepinnast asuva Laino Borgo asustustihedus on keskmiselt inimest ruutkilomeetri kohta.
Laino Borgo piirneb järgmiste omavalitsusüksustega: Aieta, Castelluccio Inferiore (PZ), Castelluccio Superiore (PZ), Laino Castello, Lauria (PZ), Rotonda (PZ), Tortora, Viggianello (PZ).
Click &amp; Grow

Click &amp; Grow on automaatne taimekasvatussüsteem, mida arendab Eesti firma Click &amp; Grow OÜ. 
Seda tehnoloogiat kasutades hooldatakse toataimi sensorite, protsessori ja tarkvara abil .
Kuse-suguurge

Kuse-suguurge ehk urogenitaalsiinus ("sinus urogenitalis") on lootel valdavalt embrüonaalses arengujärgus esinev suguelundite arengustaadium, mil tagasool lõpeb kloaagiga. Hilisemas arengujärgus (4.–6. nädalal) jaotab vahesein kuse-suguurke pärasooleks ja urogenitaalsiinuseks.
August Künnapu

August Künnapu (sündinud 6. veebruaril 1978 Tallinnas) on eesti maalikunstnik, arhitekt ja ajakirjanik.
August Künnapu on õppinud Eesti Humanitaarinstituudis (1996–1997). Aastatel 1997–2001 õppis Künnapu Eesti Kunstiakadeemias arhitektuuri. 2000 õppis ta Londonis Slade'i kunstikooli suvekursustel. 2005. aastast alates on ta toimetanud ajalehte Epifanio.
Ta on esinenud näitustel alates 1996. aastast. Tema esimene isikunäitus "Elujõgi" toimus 1. novembrist 2013. 12. jaanuarini 2014 Tartu Kunstimuuseumis, näitusel esitleti 22 akrüülmaali. Isikunäitusi on olnud väljaspool Eestit veel Manilas, Berliinis, Riias ja mujal. 
August Künnapul on loomingus mitu lemmikteemat – sportlased ja rahvatantsijad, kassid ja koerad, arstid ja arhitektid ning palju muud. Künnapu teostes võib näha mõjusid kubismist, "art déco"'st, retrost ja popkunstist. See kõik kokku loob efektselt mitmenäolise tulemuse, kus petlikule naivismile lisaks on ka psühholoogilist sügavust ja traagikat. Künnaput innustab maalimises argipäev ja spordidünaamika peatamine.
2006. aastast on ta Eesti Kunstnike Liidu ja 2009. aastast Eesti Maalikunstnike Liidu liige.
Isiklikku.
Tema isa on arhitekt Vilen Künnapu ja ema kunstiajaloolane Liivi Künnapu.
Tal on 2009. aastal sündinud poeg Alberto.
Asper Biogene

Asper Biogene (varem Asper Biotech) on Eesti biotehnoloogia ettevõte, mille asutas Tartu Ülikooli professor Andres Metspalu 1999. aastal. Asper Biogene tegeleb geenitestide teostamisega.
2023. aastal tegi ettevõte pärilike haiguste geeniteste enam kui 2000 haiguse kohta ning määras eelsoodumust haigustele, kus on oluline geneetiline komponent (näiteks päriliku vähi või tromboosi eelsoodumus). Samuti tehakse Asper Biogenes otsetarbijale suunatud teste.
Detsembris 2023 andis prokuratuur meediale ja avalikkusele teada, et geneetilise testimisega tegeleva ettevõtte Asper Biogene andmebaasist oli eelmisel kuul ebaseaduslikult alla laaditud terviseandmeid sisaldavaid faile. Andmebaasist laaditi alla umbes 10 000 inimese isiku- ja terviseandmeid.
Toggl Track

Toggl OÜ on ettevõte (osaühing), mis arendab ajakasutuse tarkvarasüsteemi (inglise "time tracking software") Toggl Track. Ettevõtte peakontor asub Tallinnas.
Tetele

Tetele (ka Tetelminde) on küla ("vidējciems") Lätis, Jelgava piirkonnas Cena vallas. Aastatel 2002–2021 jäi asula Ozolnieki piirkonda. Asulas asub Tetelminde mõisa süda ("Tetelmuende"). Asulas on põhikool.
Karismaatiline juhtimine

Karismaatiline juhtimine on karismaatilisel võimul põhinev juhtimislaad. Selle aluseks on juhi oskus suhelda ja käituda oma alluvatega nende motivatsiooni, inspiratsiooni ja emotsioone positiivselt mõjutades.
Karismaatiline juht.
Marjolein Lips-Wiersma ja Lani Morrise 2009. aasta uurimuse kohaselt inspireerib juhi karisma tema alluvaid, toob kaasa nende austuse ja sisendab neile tahet koos juhiga edasi liikuda. Karismaatilistena näivad liidrid, kes suudavad anda organisatsiooni tegevusele tähenduse, motiveerides inimesi organisatsiooni heaks töötama. Seepärast pälvivad nad ka alluvate austuse ja kiindumuse 
Liider.
Tänapäeva organisatsioonides peab liider oma isiklikku kompetentsust pidevalt suurendama. Kui juhi isikuomaduste, oskuste ja tõekspidamistega ei seondu erialane kompetentsus, tugineb karismaatiline juhtimine üksnes pimesi järgitaval austusel, usul ja sümpaatial. Niisuguses olukorras võib ka juht ise kaotada reaalsusetaju, tunda end kõikvõimsa ja eksimatuna. Nõnda koondub juhtimine üheainsa inimese kätte ning organisatsiooni inimpotentsiaali jääb kasutamata.
Max Weberi definitsioon.
Max Weber määratles karismaatilist juhtimist kui pühendumusena erakordsele vagadusele, kangelaslikkusele või muule inimese eeskujulikule iseloomujoonele. Karisma aluseks on inimese mõni isiksuseomadus, mis eristab teda tavalistest inimestest ja paneb teisi teda kohtlema eriliselt, üleloomuliku või üliinimlikuna.
Tihti suudavad karismaatilised inimesed panna keerulised ideed lihtsatesse sõnumitesse. Näiteks Martin Luther Kingi 1963. aastal peetud kõne "I Have a Dream" ("Mul on unistus") tõi paljud inimesed tänavale, võitlema rassismi vastu, ning tekitas sellega ühiskondliku muutuse. Taoline kommunikatsioon toimib sümbolite, analoogide, metafooride ja narratiivide kaudu. Karismaatilised inimesed naudivad riski, on iseloomult optimistid ja võivad näida väga isikupärased. 
Manipuleerimine.
Kui juht pingutab karismaga üle, tahab sellega peita oma ebakompetentsust või ebakindlust, on tulemuseks manipuleerimine, mis võib väljenduda nii agressiivse käitumise kui ka kavalusena. Manipuleerija eesmärk on saavutada oma huvid, enamasti arvestamata teiste inimeste soovidega. Nii tulenevad ühe inimese võitudest teiste kaotused, juhil areneb aga välja katkematu võimu- ja kontrollivajadus. Manipuleerit on raske ära tunda, kuna omakasupüüdlikkusele vaatamata (või just selle tõttu) võib ta olla igati meeldiv suhtleja. Sageli on manipuleerival karismaatilisel juhil laiaulatuslikud visoonid, mis jäävad enamjaolt teostamata.. Motiveerimist ja manipulatsiooni on raske eristada, kuna mõlemal juhul tahetakse teine inimene panna tegema seda, milles ta on pädev või mis vajab ärategemist.
Tetelminde mõis

Tetelminde mõis (läti keeles "Tetelmindes muiža", ka "Teteles muiža", saksa keeles "Tetelmuende") on mõis Lätis Ozolnieki piirkonnas Cena vallas Teteles. 
Kunagi Behride suguvõsale kuulunud mõisasüdame territooriumil asub praegu põhikool. Mõisakompleks hävis aastal 1919 bermondtiaadi ajal, säilinud on vaid üks hoone. Aastal 1840 Lielupe jõe äärde püstitatud vaatetorn olevat rajatud seal jahil viibinud tulevase tsaari Aleksander III vastuvõtuks. Torni ümber on jõe kallastel mõisa park.
Kuninglik Astronoomiaselts

 
Kuninglik Astronoomiaselts (inglise keeles "Royal Astronomical Society", lühend RAS) on Suurbritannia õpetatud selts ning astronoomide ja geofüüsikute ühendus.
Selts asutati 1820. aastal kui Londoni Astronoomiaselts ("Astronomical Society of London") toetamaks astronoomilisi uurimistöid. Briti kuningas William IV andis 1831. aastal seltsile õiguse oma nimes kasutada täiendit "kuninglik" ning edaspidi hakkas selts kandma Kuningliku Astronoomiaseltsi nime. Tänapäeval edendab RAS uuringuid astronoomia ja geofüüsika valdkondades, sealhulgas Päikese füüsika, Maa füüsika, planetoloogia, astroosakeste füüsika ja astrobioloogia alal.
Kuninglik Astronoomiaselts asub Londonis Burlington House'is.
RAS annab välja mitut eelretsenseeritavat teadusajakirja, neist tuntumad on 1827. aastast ilmuv Monthly Notices of the Royal Astronomical Society (MNRAS; Kuningliku Astronoomiaseltsi Igakuine Teataja), 1989. aastast koostöös Saksa Geofüüsikaseltsiga avaldatav Geophysical Journal International (GeoJI) ning 1997. aastast ilmuv Astronomy &amp; Geophysics (A&amp;G).
Liikmeskond.
Selts koosneb liikmetest ("Fellows") ja assotsieerunud liikmetest ("Associates"). "Fellow"-liikmed võivad kasutada nimejärgsete tähtedena akronüümi FRAS ("Fellow of Royal Astronomical Society"). 
2012. aasta lõpul oli Kuninglikus Astronoomiaseltsis üle 3700 liikme ja assotsieerunud liikme, sealhulgas umbes kolmandik liikmeid on väljastpoolt Suurbritanniat.
Umbes pooled liikmetest on doktorikraadiga, umbes veerand on järeldoktorid ja pensionieas teadlased. Ülejäänud osa liikmeskonnast on kraadiõppurid, üliõpilased ja amatöörid. Briti astronoomiaprofessoritest umbes 90% kuulub liikmeskonda. 
Kui seltsi liige on liikmemaksu ilma mõjuva põhjuseta tasumata jätnud ja võlgnevus on pikem kui 12 kuud, arvatakse ta seltsi liikmeskonnast välja.
Assotsieerunud liikmeid, keda nimetatakse vahel ka auliikmeteks ("Honorary Fellows"), valitakse väljapaistvate teadlaste hulgast, kes ei ole Briti alamad. Sisuliselt on nad seltsi välisliikmed. Erinevalt "Fellow"'dest ei oma nad koosolekutel hääleõigust.
Esimesed välisliikmed olid poolakas Peter Slawinski ja prantslane Jean-Baptiste Biot (1820). Järgmisel aastal (1821) valiti seitse assotsieerunud liiget, nende seas Alexis Bouvard ja Jean Baptiste Joseph Delambre Pariisist, Carl Friedrich Gauss Göttingenist ning Heinrich Wilhelm Matthias Olbers Bremenist. 
Esimesed naised valiti Kuningliku Astronoomiaseltsi liikmeskonda 1835. aastal. Need olid Caroline Herschel ja Mary Somerville, kes valiti auliikmeks. 
RAS-i autasud.
Kuningliku Astronoomiaseltsi kõrgeim autasu on kuldmedal. Tuntud medalid on ka Eddingtoni medal, Herscheli medal, Chapmani medal, Price’i medal ja Jacksoni-Gwilti medal. 
Auhindade hulka kuuluvad ka loengupidamised, teiste seas ka Harold Jeffreysi loeng geofüüsikas, George Darwini loeng astronoomias ja Gerald Whitrow’ loeng kosmoloogias.
Krāslava mõis

Krāslava mõis, ka Kreslawka mõis (poola keeles "Krasław", saksa keeles "Kreslau", läti keeles "Krāslavas muiža"), oli mõis Venemaa Vitebski kubermangus Dünaburgi maakonnas Krāslava vallas. Praeguse haldusjaotuse järgi asub mõisasüda Lätis Krāslava piirkonnas Krāslava linnas.
Ajalugu.
Wilhelm von Fürstenberg andis Krāslava mõisa 1558. aastal Plumperite perele. Mõis oli Brunnowite, Lüdinghausen gen. Wulffide, Kosside ja Huten-Czapskite käes, enne kui 1795. aastal said selle Platerid. Selle suguvõsa valdusse jäi mõis 1918. aastani.
Mõisaansambel.
Mõisa kahest peahoonest vanem rajati XVIII sajandi alguses. Teise peahoone projekteeris sama arhitekt, valmis see aga alles 1791. aastal. Samal ajal rajati vana lossi juurde raamatukogu. Barokseist hoonetest vanem on koos raamatukoguga eravalduses, uues lossis asub aga piirkonnavalitsus. Säilinud on ka moonakamaja, kus asub koduloomuuseum.
Park.
Pargi pindala on 22 hektarit, seda ümbritseb müür. Park sai alguse 18. sajandil barokse aiana. Hiljem kujundati see Daugava jõe suunas laskuvaks romantiliseks pargiks grottide ja paviljonidega.
Eesti Meretööstuse Liit

Eesti Meretööstuse Liit (EML) on mittetulundusühing, mis ühendab laevaehitajaid, allhankijaid ja merevarustuse müüjaid, samuti Saaremaa haridusasutusi, omavalitsusi ja teisi väikelaevaehitusega seotud asutusi. 
Ühendus loodi selleks, et hoida ja edasi kanda puupaatide ehitamise oskusi. Aastast 2009 koondab EML peaaegu kõiki Eesti väikelaevaehitajaid ja allhankijaid. Liidu eesmärk on säilitada ja arendada Eesti väikelaevaehituse traditsioone ja merekultuuri. Põhieesmärk on arendada asjatundjate liiduna Eesti väikelaevaehitust.
Avalik omand

Avalik omand (ingl "public domain") on Angloameerika õiguses kogum vaimse tegevuse tulemeid, mis on intellektuaalomandi õiguse kaitseta, sest kaitse kehtivus (tavaliselt autori eluaeg ja 70 aastat peale tema surma) on lõppenud, kaitse on kaotatud või kaitset ei kohaldata. Avalikus omandis on näiteks teosed, kaubamärgid ja patendid, mille õiguskaitse kehtivus on lõppenud, mõnel juhul vaimse tegevuse tulemid, millele pole õiguskaitset taotletud või mida ei peeta õiguskaitse vääriliseks, Ühendriikides ka keskvalitsuse teosed, mis on valminud teenistuskohustuste täitmisel. Avalikku omandisse kuuluvaid töid saab taasavaldada, muuta ja muul viisil kasutada eraldi luba küsimata ja litsentsitasu maksmata.
Kuna vähesed jurisdiktsioonid, kui üldse mõni, reglementeerivad, kuidas kaotada intellektuaalse omandi õiguse kaitse, mis tekib iseenesest, siis sellise kaitsega teoste avalikku omandisse andmine ei pruugi olla üheselt võimalik. Mõnes riigis pole autoriõigusest loobumine võimalik, eriti isiklikest õigustest loobumine. Sellisel juhul on ligidaselt teose avalikku omandisse andmisega võimalik kasutada litsentsi, millega loobutakse pöördumatult nii paljudest õigustest kui võimalik.
Mõnikord võidakse avalikku omandisse kuuluvaks pidada ka autoriõiguse kaitseta üldkasutatavaid teoseid, mille päritolumaa jurisdiktsioonis avaliku omandi mõiste puudub, või ka teoseid või muid töid, mis omavad päritolumaal õiguskaitset, aga mis on piiranguteta üldkasutatavad.
Lattarico

Lattarico on vald ("comune") Itaalias Calabria maakonnas Cosenza provintsis.
410 meetri kõrgusel merepinnast asuva Lattarico asustustihedus on keskmiselt inimest ruutkilomeetri kohta.
Lattarico piirneb järgmiste omavalitsusüksustega: Bisignano, Fuscaldo, Luzzi, Montalto Uffugo, Rota Greca, San Benedetto Ullano, San Martino di Finita, Torano Castello.
Lattarico halduspiirides asuvad järgmised fraktsioonid: Contessa Soprana, Cozzo Carbonaro, Palazzello, Piretto, Regina.
Malito

Malito on vald ("comune") Itaalias Calabria maakonnas Cosenza provintsis.
Savuto jõe orus, 728 meetri kõrgusel merepinnast asuva Malito asustustihedus on keskmiselt inimest ruutkilomeetri kohta.
Malito piirneb järgmiste omavalitsusüksustega: Altilia, Belsito, Dipignano, Domanico, Grimaldi, Paterno Calabro.
Malito halduspiirides asuvad järgmised fraktsioonid: Jassa.
Finlandia (2001)

Finlandia (end. Freedom (7. märts 2012 – oktoober 2012), Moby Freedom (2001–2012)) on kiire parvlaev, mis on ehitatud Daewoo Shipbuilding &amp; Heavy Machinery Ltd laevatehases Okpos Lõuna-Koreas 2001. aastal. Tema sõsarlaevad on Moby Wonder ja Superstar.
Laev sõidab Tallinn–Helsingi liinil Eckerö Line’i kaubamärgi all.
Tehnilised andmed.
Finlandia on 174,99 m pikk, 27,60 m lai, tema süvis on 7,0 m. Tal on 10 tekki. Laeva suurim kiirus on 27 sõlme. Jääklass on 1A, kogumahutavus 36 365 ja dedveit 5 506 t.
Laeval on 4 Wärtsilä 12V46 peamasinat koguvõimsusega 50,4 MW. Sõuseadme moodustavad 2 reguleeritavate labadega põtkurit.
Laeva 250 kajutis on kohti 1190 reisijale. Kokku saab laev peale võtta 2080 reisijat ja 665 autot. Autode jaoks on ruumi 1950 rajameetrit.
Laeva päästevarustuse moodustavad 6 päästepaati (ühte päästepaati mahub 150 inimest), päästeparved ja päästevestid.
Enne Tallinna-Helsingi liinile asumist tehti laeval ümberehitusi Landskronas Rootsi laevatehases Öresund Drydocks AB.
Laeva ajalugu.
Ehitamine.
Laev telliti Lõuna-Koreast. Kiil pandi laevale 21. aprillil 2000 ja alus lasti vette 23. detsembril 2000. 25. juunil 2001 anti uus laev, Moby Freedom, Itaalia omanikule Moby SpA-le üle.
Moby Lines.
Alates 25. juulist 2001 teenindas Moby Freedom reisijaid Genova–Civitavecchia–Livorno–Olbia liinil. 
Eckerö Line.
2. veebruaril 2012 müüdi laev Soome laevakompaniile Rederiaktiebolaget Eckerö. 7. märtsil 2012 nimetati laev ümber Freedom’iks ja see sõitis Genovast Landskronasse, kus see moderniseeriti Öresundi laevatehases.
2012. aasta oktoobris nimetati laev ümber Finlandia’ks ja 11. novembril 2012 see saabus Tallinna edasiseks ümberehituseks. Pärast ümberehitust, 31. detsembril 2012, hakkas Finlandia teenindama reisijaid Tallinn–Helsingi liinil Nordlandia asemel.
Mandatoriccio

Mandatoriccio on vald ("comune") Itaalias Calabria maakonnas Cosenza provintsis.
561 meetri kõrgusel merepinnast asuva Mandatoriccio asustustihedus on keskmiselt inimest ruutkilomeetri kohta.
Mandatoriccio piirneb järgmiste omavalitsusüksustega: Campana, Pietrapaola, Scala Coeli.
Mangone

Mangone on vald ("comune") Itaalias Calabria maakonnas Cosenza provintsis.
805 meetri kõrgusel merepinnast asuva Mangone asustustihedus on keskmiselt inimest ruutkilomeetri kohta.
Mangone piirneb järgmiste omavalitsusüksustega: Cellara, Figline Vegliaturo, Paterno Calabro, Santo Stefano di Rogliano.
Aborigeenne tõug

Aborigeenne tõug on mingi piirkonna (nt Eesti) kohalik primitiivne tõug, mis on aretatud looduslähedastes tingimustes ja lihtsal viisil. 
Eestis olid kuni 20. sajandi alguseni aborigeensed tõud eesti maatõugu veis, eesti hobune ja eesti maalammas.
Jill Johnson

Jill Johnson (sündinud 24. mai 1973) on rootsi laulja, kes esindas oma riiki 1998. aasta Eurovisiooni lauluvõistlusel.
Adraraha

Adraraha oli Eesti ala talupoegade rahamaks, mille suurus sõltus adramaades arvestatud talu suurusest. 
Adraraha mainimisest on märkmeid 16. sajandi ajalooallikates. 
Eestimaal kasutati 17. sajandist 19. sajandi keskpaigani enamasti adraraha asemel sõna "vakuraha" ja Liivimaal sõna "maaraha".
Mottafollone

Mottafollone on vald ("comune") Itaalias Calabria maakonnas Cosenza provintsis.
384 meetri kõrgusel merepinnast asuva Mottafollone asustustihedus on keskmiselt inimest ruutkilomeetri kohta.
Mottafollone piirneb järgmiste omavalitsusüksustega: Buonvicino, Grisolia, Malvito, San Sosti, Sant'Agata di Esaro.
Aed (täpsustus)

Aed on mitmetähenduslik sõna.
Paavo Roos

Paavo Roos (sündinud 31. juulil 1937 Tartus) on eesti rahvusest Rootsi antiikkultuuri teadlane.
Aastal 1944 pages pere Rootsi. Aastal 1961 kaitses ta Lundi Ülikoolis filoloogiamagistri kraadi ja aastal 1972 filoloogiadoktori kraadi. Ta on EYS Veljesto liige.
Ta oli aastatel –2002 Lundi Ülikooli antiikkultuuri õppejõud, seejuures aastast 1989 dotsent. Aastatel 1985–1987 oli ta assistent Rootsi Instituudis Roomas.
Aastatel 1987–1990 tegutses ta Rootsi Instituudi juhatajana İstanbulis. Ta on osalenud arheoloogilistel kaevamistel Vahemere ääres Itaalias ja Türgis ning Rootsis. Ta on kirjutanud raamatuid ja teadusartikleid klassikalisest arheoloogiast ja antiikajaloost ja tõlkinud antiikkirjandust. Ta on pidanud loenguid Tartu Ülikoolis.
Ta on Eesti Teadlaste Seltsi Lõuna-Rootsi osakonna esimees; kuulub ka Lundi Ülikooli teadusseltsi "Vetenskapssocieteten". Ta elab Lundis, osaleb Eesti Maja üritustel.
Isiklikku.
Tema isa oli klassikaline filoloog Ervin Roos, vennad Naatan Roos (1934–1993) ja Aarand Roos.
Paludi

Paludi on vald ("comune") Itaalias Calabria maakonnas Cosenza provintsis.
Ajavahemikus 2001–2011 vähenes Paludi elanike arvu Itaalia omavalitsusüksustest kõige enam.
430 meetri kõrgusel merepinnast asuva Paludi asustustihedus on keskmiselt inimest ruutkilomeetri kohta.
Paludi piirneb järgmiste omavalitsusüksustega: Cropalati, Longobucco, Rossano.
Panettieri

Panettieri on vald ("comune") Itaalias Calabria maakonnas Cosenza provintsis. 
937 meetri kõrgusel merepinnast asuva Panettieri asustustihedus on keskmiselt inimest ruutkilomeetri kohta.
Panettieri piirneb järgmiste omavalitsusüksustega: Bianchi, Carlopoli (CZ), Sorbo San Basile (CZ).
Agrokeemia

Agrokeemia on interdistsiplinaarne teadus, mis uurib taimede toitumist ja väetamist.
Eesti agrokeemia.
Eestis kajastas agrokeemiat esimesena Carl Robert Jakobson teoses "Teadus ja seadus põllul", kus ta rääkis sõnniku säilitamisest ja kasutamisest. 
Eesti esimese vabariigi ajal oli nimekaim agrokeemik Anton Nõmmik.
Agronoom (kirjastus)

Agronoom oli aastatel 1919–1940 Tartus töötanud ühisus, mis kirjastas ja levitas põllumajanduskirjandust.
Piane Crati

Piane Crati on vald ("comune") Itaalias Calabria maakonnas Cosenza provintsis. 
609 meetri kõrgusel merepinnast asuva Piane Crati asustustihedus on keskmiselt inimest ruutkilomeetri kohta.
Piane Crati piirneb järgmiste omavalitsusüksustega: Aprigliano, Cosenza, Figline Vegliaturo, Paterno Calabro.
San Pietro in Amantea

San Pietro in Amantea on vald ("comune") Itaalias Calabria maakonnas Cosenza provintsis. 
505 meetri kõrgusel merepinnast asuva San Pietro in Amantea asustustihedus on keskmiselt inimest ruutkilomeetri kohta.
San Pietro in Amantea piirneb järgmiste omavalitsusüksustega: Aiello Calabro, Amantea, Belmonte Calabro, Lago.
San Pietro in Amantea halduspiirides asuvad järgmised fraktsioonid: Gallo, Giardini, Tuvolo, Scala, S.Elia, Muschicella, Colopera, Conocchia, Santo Sperato, Sciolle.
Vierchniadźvinsk

 
Vierchniadźvinsk (transkribeerituna Verhnjadzvinsk) on linn Valgevenes Viciebski oblastis, Vierchniadźvinski rajooni halduskeskus. Poola keeles "Wierchniedźwińsk", ka "Dryssa". Linn asub Daugava kaldal, paigas, kus Daugavasse voolab Drysa jõgi. Linnast veidi eemal asub Połacki–Daugavpilsi raudtee ääres Vierchniadźvinski raudteejaam. 1962. aastani kandis linn nime Drysa.
Linnas on puidutööstus, kergetööstus, toiduainete tööstus, ehitusmaterjalide tootmine. Vierchniadźvinsk on traditsioonilise tikandikunsti keskus. Lisaks kolmele keskkoolile asuvad Vierchniadźvinskis veel laste spordikool ja kunstikool. Antakse välja ajalehte «Дзьвінская праўда». Linnas on kultuurimaja ja raamatukogu. Katoliku kirik aastast 1840, õigeusu kirik aastast 1819.
Ajalugu.
Arheoloogiliste väljakaevamiste järgi on Vierchniadźvinskis elatud juba ammu. Drissat on esmamainitud 1366. aastal, mil sinna rajati kindlus. Drissast kujunes tasahilju kaubanduskeskus. Aastal 1772 sattus asula esimesel Poola jagamisel Venemaa koosseisu, aastal 1777 sai asulast linn. Aastal 1812 asusid seal Barclay de Tolly väed (Drissa laager). Drissa oli Vitebski kubermangu Drissa maakonna halduskeskuseks.
Aastal 1866 rajati Drissa lähedusse raudtee. Vierchniadźvinski raudteejaam kujunes tähtsaks lina väljaveo punktiks. 1924. aastal liideti Valgevene NSV-ga, järgmisel aastal sai Drissast alev. Asula on taas linn aastast 1938.
Santa Domenica Talao

Santa Domenica Talao on vald ("comune") Itaalias Calabria maakonnas Cosenza provintsis. 
304 meetri kõrgusel merepinnast asuva Santa Domenica Talao asustustihedus on keskmiselt inimest ruutkilomeetri kohta.
Santa Domenica Talao piirneb järgmiste omavalitsusüksustega: Orsomarso, Papasidero, Praia a Mare, San Nicola Arcella, Scalea.
Vierchniadźvinski vapp

Vierchniadźvinski vapp on Valgevene linna Vierchniadźvinski vapp. See pärineb aastast 1781. Kollasel kilbil on kujutatud ratsanikku ja seda kujutist teatakse Pahonya nime all. Pahonya ("Пагоня") oli Leedu suurvürstiriigi vapiks alates Vytautase aegadest. Uuesti kinnitati see vapp aastal 2002.
Serra d'Aiello

Serra d'Aiello on vald ("comune") Itaalias Calabria maakonnas Cosenza provintsis. 
373 meetri kõrgusel merepinnast asuva Serra d'Aiello asustustihedus on keskmiselt inimest ruutkilomeetri kohta.
Serra d'Aiello piirneb järgmiste omavalitsusüksustega: Aiello Calabro, Amantea, Cleto, San Pietro in Amantea.
Spezzano Piccolo

Spezzano Piccolo on Casali del Manco "frazione" Itaalias Calabria maakonnas Cosenza provintsis. Enne Casali del Manco moodustamist 5. mail 2017 oli Spezzano Piccolo omaette omavalitsusüksus ("comune").
743 meetri kõrgusel merepinnast asuva Spezzano Piccolo asustustihedus on keskmiselt inimest ruutkilomeetri kohta.
Spezzano Piccolo piirneb järgmiste omavalitsusüksustega: Casole Bruzio, Longobucco, Pedace, San Giovanni in Fiore, Serra Pedace, Spezzano della Sila.
Spezzano Piccolo halduspiirides asuvad järgmised fraktsioonid ("frazioni"): Acqua Coperta, Croce di Magara, Macchia, Sculca.
Torano Castello

Torano Castello on vald ("comune") Itaalias Calabria maakonnas Cosenza provintsis. 
370 meetri kõrgusel merepinnast asuva Torano Castello asustustihedus on keskmiselt inimest ruutkilomeetri kohta.
Torano Castello piirneb järgmiste omavalitsusüksustega: Bisignano, Cerzeto, Lattarico, San Martino di Finita.
Torano Castello halduspiirides asuvad järgmised fraktsioonid: Sartano, Torano Scalo.
Verbicaro

Verbicaro on vald ("comune") Itaalias Calabria maakonnas Cosenza provintsis.
428 meetri kõrgusel merepinnast asuva Verbicaro asustustihedus on keskmiselt inimest ruutkilomeetri kohta. 
Verbicaro piirneb järgmiste omavalitsusüksustega: Grisolia, Orsomarso, San Donato di Ninea, Santa Maria del Cedro.
Verbicaro halduspiirides asuvad järgmised fraktsioonid: San Francesco.
Esmasneerutoruke

Esmasneerutoruke ehk eelneerujuha ehk Wolffi juha ("ductys mesonephricus"; "ductus Wolffi") on selgroogse isaslooma sisesuguelund. Wolffi juha on looteeas esinev, eelneeru ("pronephros") ja jämesoole lõpposa ("cloaca") vaheline paariline juha. 
Isasel kasvavad Wolffi juhad piki Mülleri juha allapoole ja lõpevad kuse-suguurkega. 
Emastel esineb rudimendina. 
Inimesel.
Tulevastel meestel arenevad neist hiljem munandimanus ("epididymis"), seemnejuha ("ductus deferens") ja selle laiend ("ampulla") ning seemnepõiekesed.
Ajaloolist.
Eelneerujuha nimetati Saksa arsti Caspar Friedrich Wolffi (18. jaanuar 1735 – 22. veebruar 1794) järgi, keda peetakse ka embrüoloogia üheks rajajaks.
Maagelõng

Maagelõng on punane puuvillane või linane lõng, mida 18. sajandi lõpust alates on Kagu-, Ida- ja Lõuna-Eestis kasutatud valgete linaste linikute, põllede ja naistesärkide kaunistamiseks. Eestlased ostsid seda Vene rändkaupmeestelt.
Viljo Saldre

Viljo Saldre (5. veebruar 1952 Tallinn – 16. oktoober 2020) oli eesti näitleja, lavastaja ja teatritegelane. Ta kasutas pseudonüümi Lauri Lumen.
Elukäik.
Viljo Saldre lõpetas 1970. aastal Tallinna 21. Keskkooli, 1976. aastal Vanemuise õppestuudio ning 1977. aastal Tartu Riikliku Ülikooli eesti keele ja kirjanduse erialal. 
Ta töötas aastatel 1977–1980 Vanemuise teatris näitlejana ja 1980–1982 korraldajadirektorina. 
Aastatel 1982–1983 oli ta Kultuuriministeeriumi repertuaarikolleegiumi peatoimetaja. 
Aastatel 1983–1989 oli ta Ugala teatris lavastaja ja 1989–1991 asedirektor. 
Lisaks tõlkis ta näidendeid ja muud kirjanduslikku algmaterjali nii teatrilavastuste kui ka kuuldemängude jaoks, tegi dramatiseeringuid ja vahel kujundas lavastusi ka muusikaliselt.
1990. aastatel koostas ja kujundas ta paar teatrite juubelikogumikku ("Viljandi Draamateater "Ugala" 70", 1990, ja "Noorsooteatri 25 aastat", 1991) ning andis välja parapsühholoogiaajakirja Aura (1997–2000). Ta toimetas (peamiselt pseudonüümi Lauri Lumen all) ka aastatel 1991–2005 ilmunud esoteerikaajakirja Paradoks ja oli üks alternatiivmeditsiiniajakirja Kolmas Silm toimetajatest. Kirjastamisega tegeles ta peamiselt kirjastuses Sünnimaa (AS Sünnimaa), mille üks osanikke ta oli.
Isiklikku.
Tema isa oli kunstnik Alfred Saldre. Tema esimene abikaasa oli varieteeartist ja näitleja Merle Talvik; 1986. aastast oli ta abielus näitleja Külliki Saldrega.
Maakoda

Maakoda on kas pooleldi või täielikult maasse rajatud latt- või palkkatusega köetav elamu. Selline elamu on kaetud mulla ja mätastega.
Eesti alal võis viimaseid maakodasid leida 19. sajandil kehvikute elamu või saunahoonena.
Cotronei

Cotronei on vald ("comune") Itaalias Calabria maakonnas Crotone provintsis. Cotronei põhjapiiril voolab Neto jõgi.
502 meetri kõrgusel merepinnast asuva Cotronei asustustihedus on keskmiselt inimest ruutkilomeetri kohta. 
Cotronei piirneb järgmiste omavalitsusüksustega: Caccuri, Petilia Policastro, Roccabernarda, San Giovanni in Fiore (CS), Taverna (CZ).
Cotronei halduspiirides asuvad järgmised fraktsioonid: Trepidò.
Cotroneis on sündinud Aerosmithi laulja Steven Tyleri vanaisa Giovanni Tallarico, kes oli samuti laulja.
Maakäsitööline

Maakäsitööline on maapiirkonnas (mitte linnas) käsitööga kutseliselt tegelev isik (käsitööline).
Eestis tekkisid maakäsitöölised siis, kui käsitöö eraldus põllutööst. Esimesed maakäsitöölised olid sepad.
Rocca di Neto

Rocca di Neto on vald ("comune") Itaalias Calabria maakonnas Crotone provintsis.
Rocca di Neto on saanud nime lõunapiiril voolava Neto jõe järgi.
180 meetri kõrgusel merepinnast asuva Rocca di Neto asustustihedus on keskmiselt inimest ruutkilomeetri kohta. 
Rocca di Neto piirneb järgmiste omavalitsusüksustega: Belvedere di Spinello, Casabona, Crotone, Santa Severina, Scandale, Strongoli.
Rocca di Neto halduspiirides asuvad järgmised fraktsioonid: Cupone, Setteporte, Topanello.
RAS

RAS või ras on lühend, mis võib tähendada järgmist:
Talsi kreis

Talsi kreis (läti keeles "Talsu apriņķis") oli Kuramaa kubermangu kuulunud haldusüksus Venemaa keisririigis Kuramaal.
Kreisi pindala oli 1897. aasta seisuga 2768,9 ruutversta.
Talsi kreisi territoorium.
Talsi keskuseks oli Talsi (saksa keeles "Talsen"), kreisi kuulus veel 4 kihelkonda ("politischen kirschspiel"):
Maaviljelus

Maaviljelus on teadus- ja tootmisala, mis seisneb maapinna kasutamises taimede kasvatamiseks, hõlmates ühtlasi ka asjakohased tööd ja võtted.
Maaviljeluse tähtsamad harud on põllundus, rohumaaviljelus, aiandus ja metsandus.
Cairano

Cairano on vald ("comune") Itaalias Campania maakonnas Avellino provintsis. Cairano piirneb lõunas Ofanto jõega.
770 meetri kõrgusel merepinnast asuva Cairano asustustihedus on keskmiselt inimest ruutkilomeetri kohta.
Cairano piirneb järgmiste omavalitsusüksustega: Andretta, Calitri, Conza della Campania, Pescopagano (PZ).
Cairano halduspiirides asuvad järgmised fraktsioonid: Morroni.
Sperone

Sperone on vald ("comune") Itaalias Campania maakonnas Avellino provintsis.
175 meetri kõrgusel merepinnast asuva Sperone asustustihedus on keskmiselt inimest ruutkilomeetri kohta. 
Sperone piirneb järgmiste omavalitsusüksustega: Avella, Baiano, Pannarano (BN), San Martino Valle Caudina (AV), Sirignano, Summonte, Visciano (NA).
Sorbo Serpico

Sorbo Serpico on vald ("comune") Itaalias Campania maakonnas Avellino provintsis.
500 meetri kõrgusel merepinnast asuva Sorbo Serpico asustustihedus on keskmiselt inimest ruutkilomeetri kohta. 
Sorbo Serpico piirneb järgmiste omavalitsusüksustega: Atripalda, Salza Irpina, San Potito Ultra, Santo Stefano del Sole, Volturara Irpina.
Nõmme Rattaklubi

MTÜ Nõmme Rattaklubi on jalgrattasporti ja suusatamist edendav klubi Tallinnas, mis on Eesti Jalgratturite liidu ja Eesti Suusaliidu liige.
Klubi tegutseb 2008. aastast, seal töötavad Nõmme rattakool, Viimsi Rattakool ja Nõmme suusakool. Nõmme Rattaklubi sportlased on saavutanud nii Eesti kui rahvusvahelistel võistlustel auhinnalisi kohti.
Maafond

Maafond on mingi riigi või selle riigi haldusterritoriaalse üksuse piires olevate maade kogum.
Maabilanss

Maabilanss oli Eesti NSV ajal igal aastal koostatud maafondi suuruse ja koosseisu kokkuvõte, mille tegemiseks kasutati eelnevalt tehtud maa-arvestust. Maabilanss võidi anda nii vabariigi kui rajoonide kohta, sisaldades seejuures andmeid maakategooriate, maakasutajate ja kõlvikute kohta.
Maa-arvestus

Maa-arvestus on maakatastritöö, mis kätkeb endas maa suuruse, paiknemise, loodusliku seisundi ja maa majandusliku kasutamisega seotud andmete kogumise, süstematiseerimise, töötlemise ja analüüsi.
Eesti NSV ajal oli maa-arvestus aluseks maabilansi koostamisel.
Sirignano

Sirignano on vald ("comune") Itaalias Campania maakonnas Avellino provintsis.
270 meetri kõrgusel merepinnast asuva Sirignano asustustihedus on keskmiselt inimest ruutkilomeetri kohta. 
Sirignano piirneb järgmiste omavalitsusüksustega: Avella, Baiano, Mugnano del Cardinale, Quadrelle, Summonte.
Munandimanus

Munandimanus ("epididymis") on isaslooma paariline sisesuguelund. Munandimanused, mis paiknevad munandi juures, on enamikul amniootidel.
Munandimanused arenevad Wolffi juhadest. Munandimanused on sõltuvad androgeenidest ja östrogeenist. 
Roomajatel.
Madudel.
Madudel paikneb munandi ja munandimanusepea vahel lisakanal. Munandimanuses toimub isassugurakkude küpsemine ja säilitamine. Munandimanuse piirkonnas paikneb keerdunult munandimanusejuha.
Imetajatel.
Paljudel imetajatel koosneb munandimanus munandimanuse peast, kehast ja sabast.
Inimene.
Inimesel eristatakse elundil kolme piirkonda: 
Funktsioonid.
Seemnerakud, mis sisenevad munandimanusepea piirkonda, küpsevad (nad ei suuda veel ujuda). Neid toidetakse munandimanuses nõrega ja küpsemana liiguvad nad edasi. Seemnepurske ajal liiguvad seemnerakud munandimanuse alumise osa piirkonnast, mis toimib seemnerakkude reservuaarina, seemnejuhadesse.
Munandimanuses talitlevad vere- ja närvivarustus ning lümfivool.
Patoloogia.
Levinuim haiguslik seisund on munandimanusepõletik ehk epididümiit. Kuid esineb ka mitmeid healoomulisi kasvajaid, nagu kaasasündinud von Hippeli – Lindau sündroomi (RHK-10 ja "ICD-10" – Q85.8), mille korral kasvajakolle paikneb munandimanuse piirkonnas.
Serino

Serino on vald ("comune") Itaalias Campania maakonnas Avellino provintsis.
400 meetri kõrgusel merepinnast asuva Serino asustustihedus on keskmiselt inimest ruutkilomeetri kohta. 
Serino piirneb järgmiste omavalitsusüksustega: Aiello del Sabato, Calvanico (SA), Giffoni Valle Piana (SA), Montella, San Michele di Serino, Santa Lucia di Serino, Santo Stefano del Sole, Solofra, Volturara Irpina.
Scampitella

Scampitella on vald ("comune") Itaalias Campania maakonnas Avellino provintsis.
775 meetri kõrgusel merepinnast asuva Scampitella asustustihedus on keskmiselt inimest ruutkilomeetri kohta. 
Scampitella piirneb järgmiste omavalitsusüksustega: Anzano di Puglia (FG), Bisaccia, Lacedonia, Sant'Agata di Puglia (FG), Trevico, Vallata, Vallesaccarda.